9ος  ΑΓΩΝΑΣ ΔΡΟΜΟΥ ΡΕΜΑΤΙΑΣ ΧΑΛΑΝΔΡΙΟΥ

*ΔΙΟΡΓΑΝΩΣΗ ΔΗΜΟΣ ΧΑΛΑΝΔΡΙΟΥ*

# ΠΡΟΚΗΡΥΞΗ ΑΓΩΝΑ

Ο Δήμος Χαλανδρίου προκηρύσσει τον 9Ο Αγώνα Δρόμου Ρεματιάς Χαλανδρίου φιλαθλητικού, αφιλοκερδούς και ψυχαγωγικού χαρακτήρα. Η διοργάνωση προσφέρει στους συμμετέχοντες πέρα από τη χαρά της άθλησης και της συμμετοχής, τη γνωριμία με την Ρεματιά Χαλανδρίου, όσο και του κεντρικού, αστικού ιστού του Δήμου Χαλανδρίου.

# ΟΡΓΑΝΩΤΙΚΗ ΕΠΙΤΡΟΠΗ ΑΓΩΝΑ

**Πρόεδρος :** Χάρης Μαυρουδής Αντιδήμαρχος Εξυπηρέτησης Πολιτών Και

Αθλητισμού

**Αντιπρόεδρος :** Δεληγιάννη Πολυξένη Προϊσταμένη Διεύθυνσης Αθλητισμού

 Παιδείας & Ν.Γενιάς

**Μέλη:** Λυπηρός Γεώργιος Προϊστάμενος Τμήματος Διεύθυνσης Αθλητισμού Παιδείας & Ν.Γενιάς

Μπακόλας Παναγιώτης Προϊστάμενος Τμήματος Διεύθυνσης Αθλητισμού Παιδείας & Ν.Γενιάς

**Τεχνικοί Υπεύθυνοι:** Γουδέλης Παναγιώτης (Καθηγητής Φυσικής Αγωγής)

 Γεωργοπούλου Κατερίνα (Καθηγήτρια Φυσικής Αγωγής)

# Βασικά Στοιχεία Αγώνα

ΔΙΑΔΡΟΜΗ: Πρόκειται για αγώνα δρόμου **11χλμ.** και αγώνες **5,5χλμ. (5.500μέτρων)** και **1000μ.** (παιδικός αγώνας), με αφετηρία και τερματισμό την κεντρική πλατεία της πόλης μας. Στη μεγάλη διαδρομή οι συμμετέχοντες δρομείς ξεκινούν από την Κεντρική Πλατεία (Ελευθερωτών- Αγίου Νικολάου) και τρέχουν μια κυκλική διαδρομή συνολικής απόστασης 5.500μέτρων για δύο (2) φορές. Την ίδια διαδρομή διανύουν οι δρομείς των 5.500μέτρων για μία φορά. H διαδρομή επιλέχθηκε ώστε οι συμμετέχοντες να έχουν την ευκαιρία να γνωρίσουν την παραρεμάτια ζώνη και να θαυμάσουν την ομορφιά της.

ΗΜΕΡΟΜΗΝΙΑ : Κυριακή 23/10/2022

|  |  |
| --- | --- |
| ΩΡΕΣ ΕΚΚΙΝΗΣΗΣ: 08:30  | 11χλμ. Ανδρών – Γυναικών  |
|  10:15 | 5,5χλμ. Ανδρών – Γυναικών  |
|  11:15  | 1000μ. Παιδικός Αγώνας Δρόμου  |

ΧΡΟΝΙΚΟ ΟΡΙΟ ΤΕΡΜΑΤΙΣΜΟΥ

ΑΓΩΝΑΣ 11χλμ.: Εκατό (100’) λεπτά (πέραν αυτού του ορίου, οι δρομείς τρέχουν χωρίς την υποστήριξη της διοργάνωσης).

ΑΓΩΝΑΣ 5,5χλμ.: Πενήντα πέντε (55’) λεπτά (πέραν αυτού του ορίου, οι δρομείς τρέχουν χωρίς την υποστήριξη της διοργάνωσης).

ΤΟΠΟΣ ΕΚΚΙΝΗΣΗΣ & ΤΕΡΜΑΤΙΣΜΟΣ: Κεντρική Πλατεία Χαλανδρίου (Ελευθερωτών).

ΚΟΣΤΟΣ ΣΥΜΜΕΤΟΧΗΣ: Δωρεάν

## ΔΙΑΔΙΚΑΣΙΕΣ ΚΑΙ ΚΑΝΟΝΙΣΜΟΙ ΔΙΕΞΑΓΩΓΗΣ ΑΓΩΝΑ ΔΡΟΜΟΥ

*Δηλώσεις Συμμετοχής:*

Η Οργανωτική Επιτροπή θα δέχεται Δηλώσεις Συμμετοχής μόνο μέσω συμπλήρωσης της ηλεκτρονικής φόρμας, στον παρακάτω σύνδεσμο.

<https://evest.gr/entries/index.php/chalandri-registration>

Επίσης ο σύνδεσμος για την ηλεκτρονική φόρμα θα βρίσκεται στην ιστοσελίδα: <https://www.chalandri.gr/yphresies/athlitismos/agonas-dromou-rematias/>

Οι Δηλώσεις συμμετοχής για όλους τους αγώνες πρέπει να κατατεθούν έως και την **Κυριακή 16/10/2022** και ώρα 24:00.

Στο τέλος της διαδικασίας υποβολής της φόρμας εγγραφής θα δίνεται μοναδικός κωδικός συμμετοχής *(όχι αριθμός συμμετοχής*) που αυτόματα σημαίνει ότι η εγγραφή είναι επιτυχής.

Οποιαδήποτε δήλωση συμμετοχής υποβληθεί πέραν της ανωτέρω ημερομηνίας δεν θα θεωρείται έγκυρη.

Πέραν του ορίου των χιλίων πεντακοσίων (1.500) συμμετεχόντων και για τους τρείς αγώνες, η Οργανωτική Επιτροπή δεν θα δεχτεί περαιτέρω εγγραφές, ανεξαρτήτου της τελικής ημερομηνίας υποβολής που έχει ορίσει.

**Την ημέρα του αγώνα δεν θα γίνονται δεκτές νέες δηλώσεις συμμετοχής και οποιαδήποτε αλλαγή στις προϋπάρχουσες.**

**Δεν επιτρέπεται η δήλωση συμμετοχής περισσοτέρων της μιας διαδρομής.**

Παρακαλούμε τους φίλους δρομείς να συμπληρώνουν όλα τα στοιχεία που αναγράφονται στις αιτήσεις για να διευκολύνεται το έργο της διοργανώτριας αρχής.

Για οποιαδήποτε πληροφορία μην διστάσετε να επικοινωνήσετε με την Διεύθυνση Αθλητισμού του Δήμου Χαλανδρίου στα τηλέφωνα 210-6856410 και 210-6819350, e-mail: **agonasrematiashalandriou@halandri.gr**

*Δικαίωμα Συμμετοχής:*

Δικαίωμα συμμετοχής στον αγώνα των **11χλμ.** έχουν όλοι οι Άνδρες και Γυναίκες γεννημένοι έως το **2008** (από 14 ετών και άνω)

Στον αγώνα των **5,5χλμ.** δικαίωμα συμμετοχής έχουν όλοι οι Άνδρες και Γυναίκες γεννημένοι έως το **2010** (από 12 ετών και άνω)

Για τον παιδικό αγώνα **1000μ.**, δικαίωμα συμμετοχής έχουν όσα παιδιά είναι γεννημένα από το **2016 έως και το 2011** (από 6 ετών έως 11 ετών)

Σε περίπτωση που ο/η δρομέας είναι κάτω των 18 ετών η δήλωση συμμετοχής πρέπει να είναι υπογεγραμμένη από τον γονέα /κηδεμόνα.

Θεωρείται απαραίτητο να τονισθεί ότι όλοι οι δρομείς ανεξαρτήτου ηλικίας θα πρέπει πρόσφατα να έχουν εξεταστεί από εξειδικευμένο Ιατρό, διότι αγωνίζονται με δική τους αποκλειστικά ευθύνη, είτε των γονέων/κηδεμόνων τους.

*Διανομή Αθλητικού Υλικού:*

Η διανομή του αθλητικού υλικού (νούμερο συμμετοχής, ηλεκτρονικός μετρητής «chip») θα γίνεται την **Παρασκευή, 21/10/2022, από τις 16:00 έως τις 20:00 και το Σάββατο, 22/10/2022, από τις 10:00 έως 18:00, στα κεντρικά Κ.Ε.Π Χαλανδρίου** (Γρ.Γυφτοπούλου 2 & Α.Γκίνη – κεντρική πλατεία Χαλανδρίου)

**ΠΡΟΣΟΧΗ:** Το αθλητικό υλικό δεν θα παραδίδεται την ημέρα του αγώνα.

Η Διοργανώτρια Αρχή για την ημέρα του Αγώνα έχει προβλέψει ειδικό χώρο φύλαξης του ιματισμού των δρομέων.(κεντρικό Κ.Ε.Π Χαλανδρίου)

*Κανονισμοί:*

Απαγορεύεται κάθε παράκαμψη και συντόμευση της διαδρομής. Επιπλέον, απαιτείται η αλληλοκατανόηση και εξυπηρέτηση των δρομέων μεταξύ τους, τόσο πριν όσο και μετά τον αγώνα, ιδιαίτερα όμως κατά τη διάρκεια του αγώνα. Μεμονωμένοι δρομείς, αλλά και ομάδες δρομέων, οφείλουν να σέβονται τους υπόλοιπους συναθλητές τους, να μην αλληλο-εμποδίζονται στην προσπάθειά τους και να μην εμποδίζουν την ομαλή διεξαγωγή του αγώνα. **Ότι δεν ορίζεται στην προκήρυξη θα ρυθμίζεται από τον τεχνικό διευθυντή αγώνα.**

*Τροποποίηση Διαδρομών και Κανονισμών- Διαδικασιών:*

Η Διοργανώτρια αρχή έχει το δικαίωμα, να προβεί στην τροποποίηση των Διαδρομών του Αγώνα και των Κανονισμών –Διαδικασιών, καθώς και στην διακοπή ή αναβολή του αγώνα εάν κριθεί απαραίτητο και πάντα για την ασφάλεια και την καλύτερη εξυπηρέτηση των δρομέων.

*Σταθμοί Τροφοδοσίας-Απορρίμματα:*

Σταθμοί τροφοδοσίας θα υπάρχουν ανά 2,5χλμ.

Όλοι οι δρομείς που συμμετέχουν στους Αγώνες Δρόμου καθώς και το προσωπικό της διοργανώτριας αρχής, οφείλουν να διατηρήσουν το φυσικό περιβάλλον καθαρό. Η διοργανώτρια αρχή, θα προβλέπει για όλη τη διαδρομή σημεία αποκομιδής απορριμμάτων και ειδικότερα στους Σταθμούς Τροφοδοσίας και στα Σημεία Ελέγχου.

Η Παραρεμάτια Ζώνη της Πόλης μας αποτελεί έναν από τους ελάχιστους πνεύμονες πρασίνου που έχουν διατηρηθεί στην Πρωτεύουσα.

Είναι στα «*χέρια»* όλων μας να την διατηρήσουμε **Καθαρή και Πράσινη**.

*Έπαθλα - Απονομές:*

Αγώνας 11χλμ.

Κύπελλο και μετάλλιο θα απονεμηθεί στον πρώτο νικητή και νικήτρια της γενικής κατάταξης και κάθε ηλικιακής κατηγορίας.

Μετάλλιο 2ης και 3ης νίκης θα απονεμηθεί αντίστοιχα στους νικητές και νικήτριες 2ης και 3ης θέσης της γενικής κατάταξης και κάθε ηλικιακής κατηγορίας.

Οι τρεις πρώτοι αθλητές-τριες της γενικής κατηγορίας θα εξαιρεθούν από τη βράβευση των ηλικιακών κατηγοριών.

Μετάλλια Συμμετοχής θα πάρουν όλοι όσοι τερματίσουν τον αγώνα.

Αναμνηστικά διπλώματα θα αποσταλούν ηλεκτρονικά σε όλους τους τερματίσαντες.

Αγώνας 5,5χλμ.

Κύπελλο και μετάλλιο θα απονεμηθεί στον πρώτο νικητή και νικήτρια της γενικής κατάταξης. Μετάλλιο 2ης και 3ης νίκης θα απονεμηθεί αντίστοιχα στους νικητές και νικήτριες 2ης και 3ης θέσης της γενικής κατάταξης.

Μετάλλια Συμμετοχής θα πάρουν όλοι όσοι τερματίσουν τον αγώνα.

Αναμνηστικά Διπλώματα θα αποσταλούν ηλεκτρονικά σε όλους τους τερματίσαντες.

Παιδικός Αγώνας 1000 μέτρων.

Μετάλλια Συμμετοχής θα δοθούν σε όλα τα παιδιά που θα τερματίσουν τον αγώνα.

Αναμνηστικά Διπλώματα θα αποσταλούν ηλεκτρονικά σε όλους τους τερματίσαντες.

Τα μετάλλια θα δίνονται μετά την γραμμή τερματισμού, σε ειδικά διαμορφωμένο χώρο, σε σημείο που να μην εμποδίζεται η ροή του Αγώνα.

*Αποτελέσματα:*

Μετά την λήξη κάθε αγώνα, θα ανακοινώνονται άμεσα τα αποτελέσματα των τριών πρώτων δρομέων (Άνδρες – Γυναίκες).

Τα επίσημα αποτελέσματα όλων των δρομέων, που συμμετείχαν στους αγώ[νες, κατόπιν επεξεργασίας από τους υπευ](http://agonasrematiashalandriou.wordpress.com/)θύνους Ηλεκτρονικής Χρονομέτρησης, θα ανακοινωθούν στην ιστοσελίδα:

<https://www.chalandri.gr/yphresies/athlitismos/agonas-dromou-rematias/> καθώς και σε άλλες ιστοσελίδες Αθλητικού ενδιαφέροντος.

*Ηλικιακές Κατηγορίες Αγώνων:*

Ο Αγώνας 10χλμ. Ανδρών-Γυναικών, θα αφορά στις κάτωθι ηλικιακές κατηγορίες:

18-29 ετών

30-39 ετών

40-49 ετών

50-59 ετών

60 ετών και άνω

Αγώνας 5χλμ. Ανδρών-Γυναικών:

Θα υπάρξει Γενική Κατάταξη χωρίς ηλιακές κατηγορίες.

Αγώνας 1000μ. (παιδικός):

Ο παιδικός αγώνας δεν θα έχει αγωνιστικό χαρακτήρα.

*Επικοινωνία- Τύπος- Φωτογραφίες:*

Η Διοργανώτρια αρχή είναι υπεύθυνη για την παροχή πληροφοριών σε οποιοδήποτε Μέσο Ενημέρωσης(*σε ότι αφορά τη διοργάνωση)* με συνεντεύξεις, δελτία τύπου και παροχή φωτογραφικού υλικού. Υπεύθυνο τμήμα ορίζεται το Γραφείο Τύπου Δήμου Χαλανδρίου. Για οποιαδήποτε συμπληρωματική πληροφορία, διευκρίνιση και θέματα επικοινωνίας ορίζεται η Διεύθυνση Αθλητισμού και Παιδείας του Δήμου Χαλανδρίου.

Οι συμμετέχοντες αποδέχονται ότι τα προσωπικά δεδομένα τους παρέχονται σε τρίτους για σκοπούς χρονομέτρησης, σύνταξης καταλόγου αποτελεσμάτων, καθώς και δημοσίευσης αυτών στο διαδίκτυο. Τα δεδομένα προσωπικού χαρακτήρα του συμμετέχοντος, που παρέχονται στο πλαίσιο της διαδικασίας αίτησης συμμετοχής, θα αποθηκεύονται και θα χρησιμοποιούνται για σκοπούς που συνδέονται αποκλειστικά και μόνο με τη διεκπεραίωση του αγώνα ή/και για την ενημέρωσή τους για άλλες αθλητικές εκδηλώσεις της διοργανώτριας αρχής. Με την αίτηση συμμετοχής συμμετέχων συμφωνεί ότι τα δεδομένα του τυγχάνουν επεξεργασίας για τους σκοπούς της διεξαγωγής του αγώνα. Οποιαδήποτε άλλη επεξεργασία δεδομένων προσωπικού χαρακτήρα του συμμετέχοντος, γίνεται μόνο κατόπιν συναίνεσης του υποκειμένου των δεδομένων για τον εκάστοτε δηλούμενο συγκεκριμένο σκοπό.

Οι συμμετέχοντες αποδέχονται ότι τα προσωπικά δεδομένα τους παρέχονται στην Ασφαλιστική Εταιρία με την οποία συνεργάζεται η διοργανώτρια αρχή στο πλαίσιο διεξαγωγής του αγώνα με σκοπό την ασφάλισή τους σε περίπτωση ατυχήματος κατά την διάρκεια διεξαγωγής του αγώνα.

Οι συμμετέχοντες στη διοργάνωση συναινούν στη χρήση της εικόνας τους που λαμβάνεται κατά την διάρκεια του αγώνα από τους διοργανωτές, χορηγούς ή άλλους τυχόν συνεργάτες της διοργάνωσης για σκοπούς δημοσιότητας και μελλοντικής προβολής αυτής, χωρίς κανένα δικαίωμα σε ολική ή μερική αποζημίωση για το λόγο αυτό.

*Εθελοντισμός:*

Οι εθελοντές είναι ένας από τους σημαντικότερους συντελεστές μιας επιτυχημένης αθλητικής διοργάνωσης. Συμμετέχοντας ως εθελοντές στον αγώνα δρόμου της Ρεματιάς αποκομίζετε μια σημαντική εμπειρία και ταυτόχρονα συμβάλλετε στην ασφαλή και επιτυχή διεξαγωγή του αγώνα.

Πληροφορίες και δηλώσεις συμμετοχής θα βρίσκονται στα Αθλητικά Κέντρα:

* «Ν.Πέρκιζας» (Λ. Πεντέλης 146 Χαλάνδρι),
* «Μ. Παπαδάκης» (Μεθώνης 2- Κάτω Χαλάνδρι),
* «Π.Παπαγιαννόπουλος» ( Αποστολοπούλου & Μυκόνου- Κάτω Χαλάνδρι)